Na podlagi sedmega odstavka 57. člena Zakona o javnih uslužbencih (Uradni list RS, št. 63/07 - uradno prečiščeno besedilo, 69/08 - ZTFI-A, 69/08 - ZZavar-E, 65/08, 40/12 - ZUJF, 49/20 - ZIUZEOP, 61/20 - ZIUZEOP-A, 152/20 - ZZUOOP, 158/20 - ZIntPK-C, 175/20 - ZIUOPDVE, 203/20 - ZIUPOPDVE, 195/20, 28/21 - skl. US, 202/21 - odl. US, 206/21 - ZDUPŠOP, 3/22 – Zdeb, 141/22 - ZIKS-1H, 18/23 - ZDU-1O) in 25. člena Zakona o delovnih razmerjih (Uradni list RS, št. 21/13, 78/13 - popr., 47/15 - ZZSDT, 33/16 - PZ-F, 52/16, 15/17 - odl. US, 22/19 - ZPosS, 81/19, 36/20 - ZIUPPP, 49/20 - ZIUZEOP, 61/20 - ZIUZEOP-A, 80/20 - ZIUOOPE, 98/20 - ZIUPDV, 152/20 - ZZUOOP, 175/20 - ZIUOPDVE, 203/20 - ZIUPOPDVE, 195/20, 15/21 - ZDUOP, 28/21 - skl. US, 43/21, 112/21 - ZNUPZ, 119/21 - ZČmIS-A, 202/21 - odl. US, 206/21 - ZDUPŠOP, 15/22, 54/22 - ZUPŠ-1, 141/22 - ZNUNBZ, 88/23 - ZOPNN-F, 95/23 - ZIUOPZP, 114/23, 117/23- ZIUOPZP-A, 136/23 – ZIUZDS, 32/25 - ZZDej-N)

 **RAZPIS**

**ZA ZASEDBO PROSTEGA STROKOVNO-TEHNIČNEGA DELOVNEGA MESTA**

**SISTEMSKI ADMINISTRATOR VI – PRIPRAVNIK - Ž/M**

**v Službi za informatiko in glavni pisarni Urada za javne finance in splošne zadeve MO Velenje**

za določen čas, in sicer za čas opravljanja pripravništva v trajanju šest (6) mesecev.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* višja strokovna izobrazba ali višješolsko izobraževanje (prejšnjo)/višješolska izobrazba (prejšnja),
* znanje uradnega jezika (visoka raven znanja slovenskega jezika),
* vozniški izpit B kategorije.

V skladu z Uredbo o potrebnem znanju slovenščine za posamezne poklice oziroma delovna mesta v državnih organih in organih samoupravnih lokalnih skupnosti ter pri izvajalcih javnih služb in nosilcih javnih pooblastil (Uradni list RS, št. 22/08) je za delo na strokovno-tehničnih delovnih mestih potrebna visoka raven aktivnega znanja slovenščine za delovna mesta VI. in VII. tarifnega razreda. Visoko raven aktivnega znanja slovenščine obvlada, kdor je uspešno opravil preizkus po izobraževalnem programu za slovensko gimnazijo oziroma tej ustrezno štiriletno srednjo šolo.

V skladu z 2. členom Pravilnika o trajanju pripravništva, načinu, poteku in programu usposabljanja pripravnikov (Uradni list RS, št, 28/09, v nadaljevanju Pravilnik) ter prvim odstavkom 106. člena Zakona o javnih uslužbencih je pripravnik oseba, ki nima ustreznih delovnih izkušenj v skladu z zakonom in prvič sklene pogodbo o zaposlitvi, ustrezno stopnji njene strokovne izobrazbe, z namenom, da se usposobi za opravljanje dela. Za pripravnika se šteje tudi oseba, ki sklene delovno razmerje in se usposablja za opravljanje dela, če je bila predhodno že zaposlena in še ni končala pripravniške dobe oziroma si ni pridobila dovolj ustreznih delovnih izkušenj za zasedbo delovnega mesta, ustreznega njeni izobrazbi. Pripravnik se sprejme v delovno razmerje za določen čas trajanja pripravniške dobe.

Prednost pri izbiri bodo imeli kandidati, ki:

* izkazujejo interes za delo v javni upravi in razumevanje osnov delovanja lokalne samouprave,
* imajo znanje angleškega jezika (vsaj raven B2) ali znanje drugega uradnega jezika EU (dobro razumevanje s področja terminologije računalništva),
* imajo dobro razvite komunikacijske sposobnosti in sposobnost timskega dela,
* so samoiniciativni, natančni in odgovorni pri opravljanju nalog,

**Delovno področje:** Usposabljanje za samostojno opravljanje nalog s področja informatike.

**Naloge delovnega mesta:**

* usposabljanje za zagotavljanje delovanja operacijskih sistemov in na njih aplikacij;
* usposabljanje za zagotavljanje delovanja komunikacijskih sistemov ter drugih orodij;
* usposabljanje za izvajanje namestitve vse periferne opreme;
* usposabljanje za izvajanje namestitev operacijskih sistemov (dodajne računalnika v domeno in ureditev vseh ostalih omrežnih nastavitev);
* usposabljanje za izvajanje namestitev namenske programske opreme za potrebe delovanja občinske uprave;
* druga dela in naloge na primerljivi stopnji zahtevnosti skladno z individualnim načrtom usposabljanja pripravnika in po navodilu nadrejenih.

**Prijava mora biti obvezno oddana na predpisanem obrazcu, ki je sestavni del objave razpisa in mora vsebovati:**

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;
2. izjavo o znanju slovenskega jezika;
3. izjavo o opravljenem vozniškem izpitu B kategorije,
4. izjavo, da za namen tega postopka dovoljuje Mestni občini Velenje pridobitev podatkov o izpolnjevanju pogojev za zasedbo delovnega mesta iz uradnih evidenc (če kandidat z vpogledom v uradne evidence ne soglaša, bo moral sam predložiti ustrezna dokazila).

Kandidat izjave napiše in podpiše sam, pred odločitvijo o izbiri pa delodajalec za izbranega kandidata s pridobitvijo podatkov iz uradnih evidenc preveri resničnost njegovih izjav in navedb o izpolnjevanju pogojev.

Prijava naj vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Z izbranim kandidatom bo sklenjeno delovno razmerje za določen čas trajanja pripravniške dobe - šest (6) mesecev, s polnim delovnim časom 40 ur tedensko.

Strokovna usposobljenost kandidatov se bo presojala na podlagi izpolnjenega obrazca »vloga za zaposlitev«, priloženih izjav in dokazil, razgovora s kandidati, lahko tudi na podlagi pisnega preizkusa.

Pripravnik se usposablja v skladu s splošnim in posebnim programom usposabljanja. Pri tem mu je dodeljen mentor, ki ga vodi, spremlja njegov napredek ter mu nudi strokovno podporo skozi celotno obdobje pripravništva.

Pripravniku se določi plača na podlagi uvrstitve delovnega mesta oziroma naziva, na katerem lahko pripravnik delo opravlja neposredno po opravljanjem pripravništvu oziroma izpitu, določenem po posebnih predpisih, in sicer tako, da je njegova osnovna plača za čas pripravništva za štiri (4) plačne razrede nižja od osnovne plače tega delovnega mesta. Izhodiščni plačni razred strokovno-tehničnega delovnega mesta Sistemski administrator VI je 10. plačni razred, plačni razred pripravnika je tako 6. plačni razred (osnovna plača 1.453,61 EUR bruto). Izbrani kandidat pridobi pravico do izplačila osnovne plače v vrednosti plačnega razreda postopno, na način iz 2. in 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24).

Izbrani kandidat bo delo opravljal v prostorih občinske uprave Mestne občine Velenje, Titov trg 1, Velenje oziroma v uradnih prostorih občinske uprave ter v primeru potrebe na podlagi napotitve v kraju, kjer poteka delovni proces.

Kandidat vloži prijavo v pisni obliki, ki jo pošlje v zaprti ovojnici z **označbo:** "za prosto delovno mesto **Sistemski administrator** **VI** – **pripravnik**«, na **naslov**: Mestna občina Velenje, Titov trg 1, 3320 Velenje, in sicer v roku **30 dni** po objavi na spletni strani Mestne občine Velenje in Zavodu RS za zaposlovanje.

Za pisno obliko prijave se šteje tudi elektronska oblika, poslana na elektronski naslov info@velenje.si, pri čemer veljavnost prijave ni pogojena z elektronskim podpisom.

Če je vloga poslana po elektronski poti, se šteje za pravočasno, če jo je pred iztekom roka prejel informacijski sistem organa ali informacijski sistem za sprejem vlog, vročanje in obveščanje.

Kandidati bodo o izbiri pisno obveščeni najkasneje v roku 8 dni po zaključenem postopku izbire. Obvestilo o končanem postopku bo objavljeno na spletni strani Mestne občine Velenje www.velenje.si.

Informacije o izvedbi razpisa daje Irena Hladin Škoberne, telefon: 03/89 61 692, informacije o delovnem področju daje Ksenija Dren, telefon: 03/89 61 622.

V besedilu razpisa uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

Številka: 1100-0017/2025

Datum: 8. 9. 2025

 **Peter DERMOL**

 **župan**